«Xalq banki» raisi o‘rinbosari sifatida ishlab kelayotgan Shuhrat Atabayev Prezident farmoni bilan O‘zbekiston Markaziy banki raisi o‘rinbosari etib tayinlandi. Iyun oyi boshida Markaziy bank raisi Mamarizo Nurmurotovga Temur Ishmetov birinchi o‘rinbosar etib tayinlangan, avvalgi rais Fayzulla Mullajonovning birinchi o‘rinbosari Saidkamol Saidkarimovich Xo‘jayev esa yangi rais o‘rinbosariga aylangandi. Keyinroq Markaziy bank raisining ikki o‘rinbosari, Shohruh Shorahimovich Shoahmedov va Sherzod Yo‘ldoshevich Hojimuratov lavozimidan ozod etilgandi.